recursal/SuperWikiNEXT-32B huggingface dataset:
**சுவாதி மாலிவால்** (*Swati Maliwal-*பிறப்பு: 15, அக்டோபர், 1984) ஓர் சமூக ஆர்வலர் மற்றும் தில்லி மாநிலங்களவை உறுப்பினர் ஆவார். இவர் தில்லி மகளிர் ஆணையத்தின் முன்னாள் தலைவர் ஆவார். இவர் தில்லி மகளிர் ஆணையத்தின் இளைய தலைவர் ஆவார்.

தில்லி மகளிர் ஆணையத்தில் சேருவதற்கு முன்பு, மலிவால் தில்லி முதலமைச்சரின் பொதுக் குறைகள் குறித்து ஆலோசகராகப் பணியாற்றினார்.

சமூக ஆர்வலர் அண்ணா அசாரே மற்றும் அரவிந்த் கெஜ்ரிவால் தலைமையிலான ஊழலுக்கு எதிரான இந்திய இயக்கத்தின் முக்கிய உறுப்பினராக மாலிவால் இருந்தார். 2015-இல் அரவிந்த் கெஜ்ரிவால் அரசு அமைந்த பிறகு, தில்லி மகளிர் ஆணையத்தின் தலைவராக மாலிவால் நியமிக்கப்பட்டார். இவர் சனவரி 2024-இல் மாநிலங்களவை உறுப்பினராகத் தேர்ந்தெடுக்கப்பட்டார்.

வாழ்க்கை
--------

மாலிவால் 1984ஆம் ஆண்டு அக்டோபர் 15ஆம் தேதி உத்தரப் பிரதேசத்தின் காசியாபாத்தில் பிறந்தார்  இவர் அமித்தி பன்னாடுப் பள்ளியில் பயின்றார். பின்னர் ஜெ. எசு. எசு. தொழில்நுட்ப கல்வி நிறுவனத்தில் தகவல் தொழில்நுட்பத்தில் இளநிலைப் பட்டம் பெற்றார். இவர் எச். சி. எல்லில்தனது வாழ்க்கையைத் தொடங்கினார். இதன் பிறகு அரவிந்த் கெஜ்ரிவால் மற்றும் மணீஷ் சிசோடியாவுடன் "பரிவர்தன்" என்ற தன்னார்வ தொண்டு நிறுவனத்தில் சேர்ந்தார்.

அரசியல்
-------

மலிவால் தனது முதல் பதவிக்காலத்தைச் சூலை 2015இல் தில்லி மகளிர் ஆணையத்தின் தலைவராகத் தொடங்கினார். சூலை 2018-இல் இவரது பதவிக்காலம் மேலும் மூன்று ஆண்டுகளுக்கு நீட்டிக்கப்பட்டது. மகளிர் ஆணைய தலைவர் பதவியை வகிக்கும் இளையவர் இவரே.

2018ஆம் ஆண்டில், ஏப்ரல் 13ஆம் தேதி தொடங்கிய 10 நாள் உண்ணாவிரதப் போராட்டத்தில் ஈடுபட்டார். 12 வயதுக்குட்பட்ட குழந்தைகளை பாலியல் பலாத்காரம் செய்பவர்களுக்கு மரண தண்டனை விதிக்கும் சட்டத்தை இயற்ற வேண்டும், ஐக்கிய நாடுகளின் தரநிலைகளின் கீழ் காவலரைப் பணியமர்த்துதல் மற்றும் காவல்துறையின் பொறுப்புக்கூறலை கோருதல் உள்ளிட்ட பல கோரிக்கைகளை இவர் வலியுறுத்தி உண்ணாவிரதம் மேற்கொண்டிருந்தார். மாலிவால் பிரதமர் நரேந்திர மோதிக்கு ஒரு திறந்த கடிதத்தை வெளியிட்டார். இவரது வேலைநிறுத்தம் 16 மற்றும் 8 வயதுடைய சிறுமிகள் இருவர் பாலியல் பலாத்காரம் செய்யப்பட்டதாகக் கூறப்படும் தொடர் போராட்டங்களின் போது நடந்தது.

மேற்கோள்கள்
-----------

1. ↑  "AAP members Sanjay Singh, Swati Maliwal and ND Gupta elected to Rajya Sabha". *Hindustan Times*. 2024-01-12. .
2. 1 2  Krishna, Srikanth (20 August 2018). "Who is Swati Maliwal and why is she on indefinite hunger strike?". *IB Times* (International Business Times). .
3. ↑  "Swati Maliwal Takes Charge as DCW Chief". *The Pioneer*. 21 July 2015. .
4. ↑  "Swati Maliwal's Term as DCW Chief Extended". *Hindustan Times*. 24 July 2018. .
5. ↑  Safi, Michael (5 May 2017). "Her pain should be our pain': the woman tackling Delhi's rape crisis". *The Guardian*. .
6. 1 2  "DCW chief Swati Maliwal ends hunger strike after 10 days". Indian Express. 21 April 2018. .
7. 1 2  "Indian women's commissioner on hunger strike over rape laws". *Manveena Suri* (CNN). 18 April 2018. .
8. ↑  "Swati Maliwal: Call to speed up child rape executions in India". BBC News. 16 December 2017. .
**வண்ணக்களஞ்சியம் காஞ்சி ஶ்ரீ நாகலிங்க முனிவர்** அல்லது **காஞ்சி நாகலிங்க முதலியார்** (*Kanchi Sri Nagalinga Minivar*, 24 அக்டோபர், 1865 - 09 ஜூலை, 1950) 
காஞ்சிபுரத்திலுள்ள ஏகனாம்பேட்டையில் சைவ செங்குந்த கைக்கோளர் குலத்தவரான ஆசிரியர் சரவணபெருமாள் முதலியாருக்கும் மனோன்மணி அம்மையாருக்கும் மகனாக பிறந்தவர்.
 சிறுவயதில் வீரசைவ கச்சபாலய
ஐயரிடத்துத் தமிழ்க்கல்வி பயின்றனர். பிறகு சென்னையை
அடைந்து அஷ்டாவதானம் பூவை கலியசுந்தர முதலியார் இடத்துத் தமிழ்க்
கல்வியும் சாத்திரப்பயிற்சியும் நிரம்பப் பெற்றனர். இவர், தம்
மனைவியார் காமாட்சியம்மையார் காலமான பிறகு காஞ்சி ஞானப்
பிரகாசர் மடத்தில் சந்நியாசம் பெற்றனர். இவருக்கு குமாரர்
மூவரும் குமாரத்தி ஒருவரும் உளர். இவர், தணிகை முருகனிடத்து
நீங்காத மெய்யன்பு உடையவர். இவர் பல தமிழ் இலக்கிய, இலக்கண நூல்களை எழுதியுள்ளார். வெளியிட்டு இருக்கிறேன் நூறு வருடங்களாக வெளிவந்து கொண்டிருக்கும் செங்குந்த மித்திரன் இந்த மாத இதழை தொடங்கி வைத்தவர். தென்னிந்திய செங்குந்த மகாஜன சங்கம் உருவாகக் காரணமாக இருந்தவர்.

இயற்றிய, தொகுத்த நூல்கள்
------------------------

திருப்பணந்தாள் காசி மடாலயத் திற்கும் தொடர்புண்டு, மடாலயத் தலைவர் ஸ்ரீலஸ்ரீ காசிவாசி சொக்க லிங்கத் தம்பிரான் உதவி கொண்டு 'திருவுந்தியார். 'திருக்களிற்றுப் படியார்' என்னும் நூல்களை வெளியிட்டார். 
திருத்தணிகை வண்ண மஞ்சரி, தென் கடம்பன் பதிற்றுப் பத்தந்தாதி, வடபழனி மயிலேறு பெருமாள் மாலை இரட்டை மணி மாலை, திருவாமாத்தூர் வண்ணங் கள், திருவெறும்பியூர் புராணம் இவைகளை இயற்றியுள்ளார்.

சைவ சித்தாந்த நூல்கள் பதினான்கினையும் உரையுடன் ஒரு தொகுதியாகச் சேர்த்து வெளியிட்டார்.

மதுரைத் தமிழ்ச் சங்கத்தை நிறுவிய ஜமீன்தார் பாண்டித்துரை தேவர் அவர்களின் வேண்டுகோளின் பேரில் முனிவர் சிவ ஞானபோத சிற்றுரை யினை வெளியிட்டார். 

1911 யில் தமிழ்மொழி அகராதி வெளியிட்டார் இந்நூல் பழமையான தமிழர் அகராதிகளில் ஒன்று.

தாயுமானவர், பன்னிருதிருமுறை, காஞ்சி புராணம், காஞ்சி கட்டளைக் கலித்துறை புராணம், திருப்புகழ். சுந்தரர் தேவாரம் செங்குந்தர் பிரபந்தத் திரட்டு, காரனேஷன் தமிழ் அகராதி முதலிய பல புத்தகங்களை முனிவர் தொகுத்து வெளியிட்டார்.

வெளி இணைப்புகள்
---------------

* காமாட்சி கல்யாணம்
* நாகலிங்க முனிவர் முத்து விழா மலர்

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்" இம் மூலத்தில் இருந்து 2020-11-27 அன்று. பரணிடப்பட்டது.. .
4. ↑
5. ↑
6. ↑
7. ↑
8. ↑
9. ↑
10. ↑
**1907 பஞ்சாப் கலவரம்** என்பது, பிரித்தானியர் ஆட்சிக் காலத்தில், 1907 ஆம் ஆண்டு அக்காலப் பஞ்சாப் மாகாணத்தில் ஏற்பட்ட கலவரத்தைக் குறிக்கும். இது முக்கியமாக 1906 ஆம் ஆண்டில் நிறைவேற்றப்பட்ட குடியேற்றச் சட்டத்துக்கு (Colonisation bill) எதிராக உருவானது. இதுவே பஞ்சாபில் விடுதலை இயக்கத்தின் தொடக்கமாகக் கொள்ளப்படுகிறது. லாலா லஜபதி ராய், சர்தார் அஜித் சிங் போன்றோர் இவ்வியக்கத்தின் முக்கிய தலைவர்களாக இருந்தனர்.

குடியேற்றச் சட்டம்
------------------

குடியேற்றச் சட்டம் 1906ம் ஆண்டு நிறைவேறியது. இந்தச் சட்டம், ஏற்கெனவே நகரப்பகுதி உயர் குடியினரிடையே அதிருப்தியை ஏற்படுத்தியிருந்த பஞ்சாப் நில உரிமை மாற்றச் சட்டம் (Punjab Land Alienation act) நிறைவேற்றப்பட்ட பின்னர் கொண்டுவரப்பட்டது. குடியேற்றச் சட்டத்தின்படி இறக்கும் ஒருவருக்கு நேரடி வாரிசு இல்லாவிட்டால் அவரது நிலம் அரசுக்குச் சொந்தமாகும். அரசாங்கம் அதைப் அரச நிறுவனங்களுக்கோ தனியாருக்கோ விற்க முடியும். இது அப்பகுதியில் நிலவிய சமூக நிலைமைக்கு எதிராக இருந்ததால் அதை எல்லாத் தரப்பினரும் எதிர்த்தனர்.

போராட்டம்
---------

பிரித்தானிய அரசாங்கத்தின் இந்த நடவடிக்கைகளுக்கு எதிரான போராட்டம் லாலா லஜபதி ராயின் தலைமையில் இடம்பெற்றது. அவர் தீவிர நடவடிக்கைகளுக்கு அழைப்பு விடுத்தார். முதல் எதிர்ப்பு நடவடிக்கை இந்தச் சட்டத்தினால் அதிகமாகப் பாதிக்கப்பட்டது எனக் கருதப்பட்ட செனாப் குடியேற்றப் பகுதியில் ஒழுங்குசெய்யப்பட்டது. இந்த முதல் எதிர்ப்பில், பல அமைப்புக்கள் தமது குறைபாட்டைத் தீர்த்துவைக்குமாறு கோரிக் கோரிக்கை மனுக்களை அரசாங்கத்துக்குக் கொடுத்தன. ஆனால், அரசாங்கம் இதற்குச் செவிசாய்க்கவில்லை. தொடர்ந்து லயால்பூரில் இன்னொரு எதிர்ப்புப் போராட்டம் வெடித்தது. இப்போராட்டம், பல்வேறு இரகசிய அமைப்புக்கள் உருவாக வழிவகுத்தது. *அஞ்சுமான்-இ-முகிபான்-இ-வத்தன்* என்பது இவற்றில் ஒன்று. ஜாட் சீக்கியரான அஜித் சிங் இதை உருவாக்கினார். இவருக்கு லாலா லஜபதி ராயின் ஆதரவு இருந்ததாக நம்பப்பட்டது. இக்காலத்தில் பல மக்கள் போராட்டங்கள் இடம்பெற்றன. இறுதியில் ராயும், அஜித் சிங்கும் நாடுகடத்தப்பட்டனர்.

உசாத்துணைகள்
------------

* *The Indian Army and the Making of Punjab By Rajit K Mazumder.* p. 203. Published by Orient Longman, 2003. ISBN 81-7824-059-9
* *The Punjab Disturbances of 1907: The Response of the British Government in India to Agrarian Unrest.* N. Gerald Barrier. Modern Asian Studies, Vol. 1, No. 4 (1967), pp. 353–383
* *The Garrison State: The Military, Government and Society in Colonial Punjab.* by Tai Yong Tan. p. 95. Published by SAGE, 2005. ISBN 0-7619-3336-0.
* *The History of British India: A Chronology.by John F. Riddick.* p. 92 Published by Greenwood Publishing Group, 2006. ISBN 0-313-32280-5.

மேற்கோள்கள்
-----------

1. ↑  Haryana Samvad பரணிடப்பட்டது 27 ஆகத்து 2018 at the வந்தவழி இயந்திரம், Jan 2018.
**ஹோலா மொகல்லா** (*Hola Mahalla*, பஞ்சாபி: ਹੋਲਾ ਮਹੱਲਾ, இந்தி: होला मोहल्ला; சுருக்கமாக **ஹோலா**) இரண்டாம் சந்திர மாதமான சேத்தின் இரண்டாம் நாள் கொண்டாடப்படும் ஒருநாள் சீக்கியத் திருவிழாவாகும். (ஹோலிகா தகனம் முதல் மாதமான பகுன் மாதத்தின் கடைசி நாளில், முழுமதி நாளில், கொண்டாடப்படுகின்றது; அடுத்த நாள், சேத்து மாதத்தின் முதல்நாளில் ஹோலி கொண்டாடப்படுகின்றது.) இது பெரும்பாலும் மார்ச்சு மாதத்தில் வருகின்றது. சில ஆண்டுகளில் சீக்கியப் புத்தாண்டு நாளிலும் வருவதுண்டு.

ஆண்டுதோறும் மரபார்ந்து அனந்த்பூர் சாஹிப்பில் நடைபெறும் சந்தை மூன்று நாள் நிகழ்வாகும். இருப்பினும் இதில் பங்கேற்பவர்கள் அவ்வாரம் முழுமையும் அனந்த்பூர் சாகிபில் தங்குகின்றனர். இந்நாட்களில் பல்வேறு தற்காப்புக் கலைகள் காட்சிப்படுத்தப்படுகின்றன. தங்கள் வீரத்தையும் திறனையும் வெளிப்படுத்துகின்றனர். கீர்த்தன் பாடலிசைத்தல், கவிதை படித்தல் ஆகியவையும் நிகழ்த்தப்படுகின்றன. குருத்துவாராவில் உணவு உண்கின்றனர்; வருகையாளர்கள் *பங்கத்கள்* எனப்படும் வரிசையில் அமர்ந்து லங்கர்களில் வழங்கப்படும் ஊன்விலக்கிய உணவை உண்கின்றனர். இந்த மூன்று நாள் விழாவின் இறுதியில், ஹோலா மொகல்லா நாளன்று, சீக்கியத்தின் ஐந்து உலகியல்சார் இருக்கைகளில் ஒன்றான *தக்த் சிறீ கேசுகர் சாகிபின்* அருகிலிருந்து படைத்துறை அணிவகுப்பை ஒத்த நீண்ட பேரணியாகச் செல்கின்றனர்.

மேற்சான்றுகள்
-------------

1. ↑
2. ↑  Yang, Ananad. A. (1998) Bazaar India: Markets, Society, and the Colonial State in Gangetic Bihar University of California Press
3. ↑  Ahluwalia, M.S. (November 2004). "Tourism: The Festival of Hola Mahalla". *SikhSpectrum.com Quarterly* (18).. பார்த்த நாள்: 2008-09-14.
4. ↑  Amolak Singh. "Sikh Calendar". *SikhWorld.co.uk*.. பார்த்த நாள்: 2008-09-17.
5. ↑  Amolak Singh. "Sikh Ceremonies". *SikhWorld.co.uk*.. பார்த்த நாள்: 2008-09-17.
6. ↑  "The Hola Mohalla Festival". *SikhChic.com*. March 2007.. பார்த்த நாள்: 2008-09-17.
7. ↑  T. Singh (August 15, 2008). "Celebrating Holi". *Reflections On Gurbani*.. பார்த்த நாள்: 2008-09-17.
|  |
| --- |
| இக்கட்டுரை பின்வரும் தலைப்பிலான தொடர்களில் ஒன்று: 
**நூல் வடிவமைப்பு** |
| * பொதுவான பக்க அமைவு மற்றும் அச்சுக்கோர்வைத் தெரிவுகள்
* முன் அட்டை, பின் அட்டை
* அந்தலைத்தாள்கள்
* முன் பகுதி
	+ குறைத் தலைப்பு
	+ முன்படப்பக்கம்
	+ தலைப்புப் பக்கம்
	+ பதிப்பு அறிவித்தல்
	+ காணிக்கை
	+ உள்ளடக்க அட்டவணை
	+ படிமங்கள் பட்டியல்
	+ அட்டவணைகள் பட்டியல்
	+ அணிந்துரை
	+ முன்னுரை
	+ நன்றியுரை
	+ அறிமுகம்
	+ நூன்முகம்
* உடல் பகுதி:
	+ அத்தியாயம்
	+ பிரிவுகள்
* பின் பகுதி
	+ பின்னுரை
	+ முடிவுரை
	+ பிற்குறிப்பு
	+ பின்னிணைப்புக்கள்
	+ சொல் விளக்கம்
	+ நூற்பட்டியல்
	+ சுட்டி
	+ பிழை திருத்தம்
	+ முடிப்பு
 |

நூல், கட்டுரை போன்ற ஆக்கங்களில் **அறிமுகம்** என்பது, தொடக்கப் பகுதியாக அமைகின்றது. இது அதற்குப் பின்னர் வருகின்ற பகுதிகளின் குறிக்கோள் என்ன, அவற்றை வாசிப்பதன் மூலம் கிடைக்கக்கூடிய பயன் என்ன என்பது போன்றவற்றுடன், நூலில் அல்லது கட்டுரையின் உட்பொருளின் ஒரு முன்னோட்டமாகவும் அமைகின்றது. இதனை வாசிப்பதன் மூலம் என்ன விடயத்தைச் சொல்ல விழைகிறது என்பதைச் சுருக்கமாக அறிந்துகொள்ள முடிவதுடன் அது நூலில் விளக்கப்படும் விடயங்களைத் தொடராகப் புரிந்து கொள்வதற்கான அடிப்படையாகவும் அமைகின்றது. 

சிலர் அறிமுகப் பகுதியை, நூலை எழுதி முடித்த பின்னதாக எழுத விரும்புவர். இது நூலிற் சொன்னவிடயங்களை முறையாகச் சொல்வதற்கு வசதியாக அமையும். வேறு சிலரோ அறிமுகத்தை முதலில் எழுதுவர். இது நூலை எழுதுவதற்கான ஒரு சட்டகமாக அமைவதுடன், நூல் எழுதும்போது நோக்கம் சிதறிவிடாமல் இருக்கவும் உதவுகிறது. முன்னரே அறிமுகத்தை எழுதுபவர்கள் நூலின் உள்ளடக்கத்தையும் அதன் போக்கையும் முன்னரே தெளிவாகத் திட்டமிட்டுக் கொள்வர்.

வெளியிணைப்புக்கள்
-----------------

* நூல் வடிவமைப்பு

மேற்கோள்கள்
-----------

1. ↑  Leora Freedman; Jerry Plotnick. "Introductions and Conclusions". University of Toronto. .
2. ↑  "For Contributors - Formatting the Manuscript". American Journal of Physics. .
3. ↑  "Author Guidelines". American Chemical Society. .
**ஆரையூர் மகாதேவர் கோயில்** இந்தியாவில் கேரள மாநிலத்தில் திருவனந்தபுரம் மாவட்டத்தில் உள்ள ஆரையூரில் உள்ள முக்கிய வழிபாட்டுத் தலங்களில் ஒன்றாகும், இது தமிழக எல்லைக்கு மிக அருகில் உள்ளது. இக்கோயில் ஒரு சிவன் கோயில் ஆகும். இங்குள்ள சிவன் **ஆரையூரப்பன்** என்று அழைக்கப்படுகிறார். இந்த கோவில் திருவிதாங்கூர் தேவசம் போர்டு கட்டுப்பாட்டில் உள்ளது.

இங்குரீ கணேஷ், துர்க்கை, முருகன், நந்திகேசன், ஐயப்பன், பூதத்தன், நாகராஜா, யக்சியம்மா ஆகியோருக்கான துணைச்சன்னதிகள் உள்ளன.

திருவிழாக்கள்
-------------

ஆரையூர் கோவில் திருவிழா நெய்யாட்டின்கராவட்டத்தில் கொண்டாடப்படுகின்ற பிரமாண்டமான திருவிழாக்களில் ஒன்றாகும். இவ்விழாபொதுவாக பிப்ரவரி மற்றும் மார்ச் மாதங்களில் கொண்டாடப்படுகிறது. கொடியேற்றத்தில் தொடங்கி ஆறாட்டில் விழா நிறைவடைகிறது.

கோயில் நேரங்கள்
---------------

இக்கோயிலின் நடை தினமும் காலை 04:30 முதல் காலை 10:30 வரையும், மாலை 05:30 மணி முதல் இரவு 8.30 மணி வரையும் வழிபாட்டிற்காகத் திறந்திருக்கும்.

மேற்கோள்கள்
-----------

1. ↑  "Arayur Shree Mahadeva Temple – Hindu Temple Timings, History, Location, Deity, shlokas" (in en-US). .

வெளி இணைப்புகள்
---------------

* [ ]
* https://web.archive.org/web/20150403222049/http://ambalangal.com/Thvenue.asp? பக்க எண்=4&இடம்=திருவனந்தபுரம்&மாவட்டம்=
* 
* 
* 
* ஆறயூர் ஸ்ரீ மகாதேவகோயில்
**ஆஸ்திரியா கம்யூனிஸ்ட் கட்சி** ஆஸ்திரியா நாட்டிலுள்ள ஒரு பொதுவுடமைக் அரசியல் கட்சி ஆகும்.
அந்தக் கட்சி 1918-ம் ஆண்டு துவக்கப்பட்டது.

இந்தக் கட்சி Argument என்ற இதழை வெளியிடுகிறது.
அந்தக் கட்சியின் இளையோர் அமைப்பு Kommunistische Jugend Österreichs - Junge Linke ஆகும்.

2002 நடைபெற்ற பாராளுமன்றத் தேர்தல்களில் அக்கட்சி 27 568 வாக்குகளைப் (0.56%) பெற்றது. ஆனால் அக்கட்சியால் எந்த இடத்தையும் கைப்பற்ற முடியவில்லை.

வெளி இணைப்புகள்
---------------

விக்கிமீடியா பொதுவகத்தில்,  
 ***Communist Party of Austria***   
என்பதில் ஊடகங்கள் உள்ளன. 

* KPÖ

மேற்கோள்கள்
-----------

1. ↑  "The Great Soviet Encyclopedia: Communist Party of Austria". USSR. 1979. .
2. ↑  Nordsieck, Wolfram (2006). "Austria" இம் மூலத்தில் இருந்து 1 November 2007 அன்று. பரணிடப்பட்டது.. .
3. ↑  Nordsieck, Wolfram (2022). *Parties and Elections in Austria and South Tyrol: Parliamentary Elections and Governments since 1918, State Elections and State Governments, Political Orientation and History of Parties*. Books on Demand. பக். 15. பன்னாட்டுத் தரப்புத்தக எண்:978-3-7557-9460-8.
ஆங்கில முதலெழுத்துச் சுருக்கம் கல்வெட்டில்
**இலண்டன் பொருளியல் மற்றும் அரசறிவியல் பள்ளி** (பொதுவழக்கில் **இலண்டன் பொருளியல் பள்ளி**; *London School of Economics*) இலண்டன் பல்கலைக்கழகத்தில் உள்ள ஒரு உயர் கல்வி நிலையம் ஆகும். 1895ஆம் ஆண்டு நிறுவப்பட்ட இக்கல்லூரி இன்று சட்டம், பொருளியல் மற்றும் அரசறிவியல் கல்விக்கான முதன்மையான கல்விக்கூடமாக விளங்குகிறது. இக்கல்லூரியில் படித்தவர்களில் புகழுடன் அறியப்படும் சிலர்: ஜியார்ஜ் பெர்னாட் ஷா, பெர்ட்ரண்டு ரசல், பிரீட்ரிக் கையக், ஜோன் எஃப். கென்னடி ஆவர்.

வெளியிணைப்புகள்
---------------

விக்கிமீடியா பொதுவகத்தில்,  
 ***லண்டன் பொருளியல் பள்ளி***   
என்பதில் ஊடகங்கள் உள்ளன. 

* London School of Economics and Political Science – இணையதளம்
* LSE மாணவர் சங்கம்

மேற்கோள்கள்
-----------

1. ↑  "Council". London School of Economics இம் மூலத்தில் இருந்து 2 August 2022 அன்று. பரணிடப்பட்டது... பார்த்த நாள்: 2 August 2022.
2. ↑  "Where do HE students study? | HESA" இம் மூலத்தில் இருந்து 3 November 2022 அன்று. பரணிடப்பட்டது.. .
3. ↑  "Woolen Scarf with Crest Embroidery". LSE Students' Union இம் மூலத்தில் இருந்து 16 January 2017 அன்று. பரணிடப்பட்டது.. .
**எசுத்தர் அவுவா ஒக்லூ** (*Esther Afua Ocloo*, 18 ஏப்பிரல் 1919 - 8 பெப்ரவரி 2002) கானா நாட்டு தொழில் முனைவர்களில் ஒருவர். மீச்சிறு கடன் அல்லது குறுங்கடன் அளிப்பதில் முன்னோடி. சிறு தொழில் நிறுவனங்களும் சிறு வணிகம் செய்பவர்களும் இதனால் பயன் பெற்றனர்.

1976 ஆம் ஆண்டு பெண்கள் உலக வங்கியை மிசேலா வால்ச்சுடனும் எலா மாட் உடனும் இணைந்து தொடங்கியவர். பெண்கள் உலக வங்கியின் பொறுப்பாளர்களின்முதல் தலைவராக 
இருந்தார். பெண்களின் பொருளாதார மேம்பாட்டுக்கு உழைத்ததற்காக எண்ணற்ற விருதுகளை பெற்றுள்ளார்.

அ்வுவா நகுலேநு என்ற பெயரில் கானாவின் வோல்டா பகுதியில் இச்யார்ச் நுகுலேநு என்ற கொல்லருக்கும் இச்யார்சினியா என்பவருக்கும் பிறந்தார். பிரைசுபைடேரியன் தொடக்க பள்ளிக்கு பாட்டி மூலம் சேர்த்துவிடப்பட்டார். பின்னர் இருபாலரும் படிக்கும் பெகி பிலெங்கோ உறைவிடப்பள்ளியில் சேர்ந்தார். ஏழ்மையின் காரணமாக வார நாட்களில் வீட்டுக்கு வந்து வீட்டிலிருந்து உணவு பொருட்களை கொண்டு வருவார் பணத்தை மிச்சப்படுத்த அவற்றை கொண்டு இவரே சமையல் செய்வார். கல்வி உதவித்தொகையை வென்று அசிமோடா பள்ளியில் 1931 முதல் 1941 வரை படித்தார். அங்கு கேம்பிரிட்ச் பள்ளி சான்றிதழை பெற்றார்.

மேற்கோள்கள்
-----------

1. ↑  Pritchard, Justin. "What Is Microlending? Definition and Examples" (in en). .
2. ↑  "Esther Afua Ocloo | Ghanaian businesswoman". .
3. ↑  Douglas Martin, *Esther Ocloo, 83, African Leader and Microlending Pioneer, Dies*, obituary in *The New York Times*, 10 March 2002, accessed at Africa Prize website பரணிடப்பட்டது 2008-04-04 at the வந்தவழி இயந்திரம், 12 April 2007.
**துஷ்யந்த் ஸ்ரீதர்** (*Dushyanth Sridhar*) (பிறப்பு: 1986) தமிழ், கன்னடம், ஆங்கிலம் மற்றும் சமசுகிருதம் மொழி எழுத்தாளரும், ஆன்மிகப் பேச்சாளரும் ஆவார். இவர் பிரம்ம சூத்திரம், பகவத் கீதை, பாகவதம், இராமாயணம், மகாபாரதம், திருப்பாவை, நாலாயிர திவ்வியப் பிரபந்தம், திருவாய்மொழி போன்ற தலைப்புகளில் ஆன்மீகச் சொற்பொழிவுகள் நிகழ்த்தியுள்ளார்.

வரலாறு
------

தமிழ் வடகலை ஐயங்கார் குடும்பத்தில், பெங்களூரில் பிறந்த துஷ்யந்த் சிறீதர் இளமையில் சமசுகிருதம் மற்றும் வேதங்களை கற்றார். பள்ளிப் படிப்பை பெங்களூர் மற்றும் சென்னையில் முடித்த துஷ்யந்த், பிர்லா தொழில்நுட்பம் மற்றும் அறிவியல் கழகத்தில் வேதியியல் பொறியியல் துறையில் 2008ம் ஆண்டில் பட்டம் பெற்றார்.
தொழிற்சாலைகளில் சில ஆண்டுகள் பணிபுரிந்த துஷ்யந்த் சிறீதர் 2016ம் ஆண்டு முதல் மேடைகளிலும், தொலைக்காட்சிகளிலும் முழு நேர வைணவ ஆன்மீக சொற்பொழிவாளராக மாறினார்.

துஷ்யந்த் சிறீதர் வாய்ப்பாட்டு, கர்நாடக சங்கீதம், நாட்டியம் ஆகியவைகளில் தேர்ச்சி பெற்றார். இவர் வேதாந்த தேசிகர் எனும் திரைப்படத்திற்கு கதை எழுதி நடித்துள்ளார்.

மேற்கோள்கள்
-----------

1. ↑  Ramakrishnan, Deepa H. (2015-02-06). "Upanyasam no longer the forte of the old and wise" (in en-IN). *The Hindu*. .
2. ↑  Ramanujam, Srinivasa (2015-01-01). "Young man on an epic journey" (in en-IN). *The Hindu*. .
3. ↑  "New age exponent". The Hindu.. பார்த்த நாள்: 5 September 2018.
4. ↑  Samanth, Subramanian (23 May 2015). "In the beginning was the word". Live Mint.. பார்த்த நாள்: 5 September 2018.
5. ↑  Kulkarni, Impana (2015-05-21). "A tale of faith and devotion" (in en-IN). *The Hindu*. .
6. ↑  Krishnan, Madhuvanti S. (2016-01-07). "Coming home to their art" (in en-IN). *The Hindu*. .
7. ↑  Swaminathan, Chitra (2016-01-14). "And the story goes on…" (in en-IN). *The Hindu*. .
8. ↑  "Upanyasam exponent to play Vedanta Desika - Times of India". *The Times of India* (in ஆங்கிலம்). Retrieved 2021-05-17.
9. ↑  Ramanujam, Srinivasa (2016-04-08). "Now, a film on Vedanta Desika" (in en-IN). *The Hindu*. .
**வாசியம்** (Wasium) என்பது இயே.எஃப் பகரால் என்பவரால் கண்டுபிடிக்கப்பட்ட வேதியியல் தனிமத்தின் பரிந்துரைக்கப்பட்ட பெயராகும்.   சுவீடனின் அரச இல்லமாகக் கருதப்படும் வாசா இல்லம் என்பதிலிருந்து இந்த பெயர் பெறப்பட்டது.

1862 ஆம் ஆண்டில், பக்கர் நார்வே நாட்டின் தீவான ரான்சோமில் இருந்து கிடைத்த ஆர்தைட்டு என்றும் அல்லானைட்டு என்றும் அழைக்கப்பட்ட கனிமத்தை ஆய்வு செய்து, அதில் ஒரு புதிய தனிமம் இருப்பதாக முடிவு செய்தார். அடுத்தடுத்த ஆண்டுகளில் வாசியம் ஆக்சைடு வேறு பல தனிமங்களின் கலவை என்பதைத் தெளிவுபடுத்தும் பல கட்டுரைகள் வெளியிடப்பட்டன.   

வாசியம் நார்வே ஆர்தைட்டும் ஆர்தைட்டும் இட்டெர்பை என்ற சுவீடன் நாட்டு கிராமத்தில் இருந்து கிடைத்ததாக பக்கரால் கூறப்பட்டது. ரேன்சோம் தீவிலும் ஆர்தைட்டு இருந்ததாகவும் பக்கர் கூறினார்.  அலனைட்டின் ஒரு கனிம வடிவமான வாசைட்டு கனிமத்தில் வாசியம் கண்டுபிடிக்கப்பட்டதாகக் கூறப்படுகிறது.

மேற்கோள்கள்
-----------

1. ↑  Bahr, J. F. (1863). "Ueber ein neues Metalloxyd". *Annalen der Physik und Chemie* **195** (8): 572. doi:10.1002/andp.18631950804. Bibcode: 1863AnP...195..572B. .
2. ↑  Bahr, J. F. (1864). "Ueber Wasiumoxyd, ein neues Metalloxyd". *Journal für Praktische Chemie* **91** (1): 179. doi:10.1002/prac.18640910130.
3. ↑  Delafontaine, M. (1864). "Ueber das Wasium". *Annalen der Chemie und Pharmacie* **131** (3): 368–372. doi:10.1002/jlac.18641310316. .
4. ↑  "Notizen". *Journal für Praktische Chemie* **91** (1): 316–320. 1864. doi:10.1002/prac.18640910151.
5. ↑  "Wasium". *Archiv der Pharmazie* **170** (3): 254. 1864. doi:10.1002/ardp.18641700345.
6. ↑  Samuel Joseph Mackie (1864), *The Geologist, Volume 7*, retrieved October 3, 2013
7. ↑  *Wasium*, 1913, retrieved October 3, 2013
**இப்சிதா பிசுவாசு** (*Ipsita Biswas*) ஓர் இந்தியத் துருவ எறியியல் அறிவியலாளர் ஆவார். 2019ஆம் ஆண்டில், இந்தியாவின் ஆயுதப் படைகள், துணை இராணுவப் படைகள் மற்றும் பாதுகாப்பு ஆராய்ச்சி மற்றும் மேம்பாட்டில் பெண்களின் அதிகாரமளித்தல் ஆகியவற்றில் ஆற்றிய பங்களிப்புகளுக்காக, பெண்களுக்கான இந்தியாவின் உயரிய விருதான நாரி சக்தி விருதினைப் பெற்றார்.

வாழ்க்கை
--------

பிசுவாசு கொல்கத்தாவில் பிறந்து வளர்ந்தவர். 1988-இல் ஜாதவ்பூர் பல்கலைக்கழகத்தில் பயன்பாட்டுக் கணிதத்தில் முதுநிலைப் பட்டப்படிப்பை முடித்தார். முதுநிலை பட்டம் பெற்ற உடனேயே, இவர் பாதுகாப்பு ஆராய்ச்சி மற்றும் மேம்பாட்டு நிறுவனத்தில் வேலைக்கு விண்ணப்பித்தார். இதனைத் தொடர்ந்து 1988ஆம் ஆண்டிலேயே தேர்ந்தெடுக்கப்பட்டார். இவர் 1998-இல் இந்நிறுவன ஆய்வகமான துருவ எறியியல் ஆராய்ச்சி ஆய்வகத்தில் சேர்ந்தார், இப்போது இந்த ஆய்வகத்தில் மூன்று பிரிவுகளுக்குத் தலைமை தாங்குகிறார்.

உயிர் காக்கும் சாதனங்கள், பாதுகாப்பு அமைப்புகள் மற்றும் உடையக்கூடிய தோட்டாக்களை மதிப்பீடு செய்வது இவரது பணியில் அடங்கும். 2016ஆம் ஆண்டில், சம்மு காசுமீரில் கூட்டத்தைக் கட்டுப்படுத்த இந்தியத் துணை இராணுவப் படைகளால் பயன்படுத்தப்பட்ட குறைந்த அளவிலான நெகிழித் தோட்டாக்களை உருவாக்கிய குழுவிற்கு இவர் தலைமை தாங்கினார். இந்த நெகிழி தோட்டாக்களை தற்போது பாதுகாப்புப் படையினர் பயன்படுத்தும் ஆயுதங்களில் பயன்படுத்தலாம்.

மார்ச் 2019-இல், பாதுகாப்பு ஆராய்ச்சி மேம்பாட்டில் குண்டு துளைக்காத உள்ளாடைகள் மற்றும் இந்தியாவின் பிற பாதுகாப்பு அமைப்புகளில் இவர் செய்த பங்களிப்புகளுக்காக, குடியரசுத் தலைவர் ராம்நாத் கோவிந்தால், பெண்களுக்கான இந்தியாவின் உயரிய விருதான நாரி சக்தி விருது "2018" இவருக்கு வழங்கப்பட்டது. இந்தியக் குடியரசுத் தலைவர் மாளிகையில் நடைபெற்ற இந்த விருது வழங்கும் விழாவில் பிரதமர் நரேந்திர மோதி கலந்து கொண்டார். மேலும், 'தன்னம்பிக்கையில் சிறந்து விளங்குவதற்கான அக்னி விருது' மற்றும் 'இந்திய உயர் சக்தி பொருட்கள் கழக குழு விருது' ஆகிய விருதுகளும் அவருக்கு வழங்கப்பட்டுள்ளன. இவர் கண்டுபிடித்த தோட்டாக்களை ஏகே-47 துப்பாக்கிகளில் பயன்படுத்தப்படலாம். இவை "இறப்புகளைக் குறைக்கின்றன".

பிசுவாசு மற்றும் இவரது குழுவினர், சுடுகலச் சன்னத்தினை விட கடினமான மேற்பரப்பைத் தாக்கினால் நொறுங்கும் வகையிலான சன்னத்தினை உருவாக்குவதில் ஈடுபட்டுள்ளனர். வானூர்தி கணிசமான சேதத்தை சந்திக்காது என்ற உறுதியுடன் வானூர்தி கடத்தல்காரர்களை சுட அல்லது சுட அச்சுறுத்தும் வகையில் வானூர்திக் காப்பாளர் இந்த தோட்டாக்களை பயன்படுத்த அனுமதிக்கப்படுகின்றனர். ஏர் இந்தியா 1999 முதல் இந்த சன்னங்களைப் பயன்படுத்துகிறது.

மேற்கோள்கள்
-----------

1. 1 2 3 4  Sharma, Aakriti (2019-05-23). "Meet Ipsita Biswas, scientist who developed non-lethal plastic bullets" (in en). .
2. ↑  "TBRL scientist awarded for contribution to research" (in en). 9 March 2019. .
3. ↑  "TBRL scientist bags award from President | Chandigarh News" (in en). 9 March 2019. .
4. ↑  "Nari Shakti Puraskar - Gallery". .
வார்ப்புரு:Nari Shakti Puraskar
**ஹூக்லி மகளிர் கல்லூரி** என்பது இந்தியாவின் மேற்கு வங்காளத்தின் ஹூக்ளி மாவட்டத்தில் 1949 ஆம் ஆண்டில் நிறுவப்பட்ட மகளிர் கலை மற்றும் அறிவியல் கல்லூரியாகும். கலை, வணிகம் மற்றும் அறிவியல் ஆகியவற்றில் இளங்கலை படிப்புகளை வழங்கும் இக்கல்லூரி பர்த்வான் பல்கலைக்கழகத்துடன் இணைக்கப்பட்டுள்ளது. ஹூக்லி மகளிர் கல்லூரி அம்மாவட்டத்தின் ஆறாவது கல்வி நிறுவனமும் மாவட்டத்தின் முதல் மகளிர் கல்லூரியுமாகும், பர்த்வான் பல்கலைக்கழகத்தில் இணைக்கப்பட்டுள்ள மிகப்பெரிய மகளிர் கல்லூரியுமாகும்.

இக்கல்லூரி 1962 ஆம் ஆண்டு வரை கொல்கத்தா பல்கலைக்கழகத்துடன் இணைக்கப்பட்டது, பின்னரே கலை மற்றும் அறிவியல் பட்டப்படிப்பு மாணவர்களுக்காக 1960 ஆம் ஆண்டு தொடங்கப்பட்ட பர்த்வான் பல்கலைக்கழகத்துடன் இணைக்கப்பட்டது.

வரலாறு
------

புகழ்பெற்ற வழக்கறிஞரும் கல்வியாளருமான ஸ்ரீ நிருபேந்திரநாத் தார் அவர்களின் முயற்சியில் இன்னும் கல்விச்சேவையில் ஆர்வமுள்ள சிலரும் இணைந்து 1943 ஆம் ஆண்டில் கங்கை நதிக்கரையில் உள்ள சின்சுரா மைதானத்தில் 17 மாணவர்களுடன் **மிஷன் ஹவுஸ்** என்ற சிறிய கான்கிரீட் கட்டமைப்பில் ஹூக்ளி மகளிர் கல்லூரி தொடங்கப்பட்டது. ஆனால் பல்கலைக்கழகத்தின் அங்கீகாரம் சரியான நேரத்தில் வராததால் அது தன் சேவையை நிறுத்தியது.

இந்திய சுதந்திரத்திற்குப் பிறகு, 1948இல், மேற்கு வங்க அரசு பெண்களின் கல்வியைப் பரப்புவதற்கான கொள்கைகளையும் திட்டங்களையும் ஏற்றுக்கொண்டதன் அடிப்படையில் ஸ்காட்லாந்து தேவாலயத்தின் ஒரு பிரிவான பெங்கால் மிஷனின் முயற்சியின் கீழ், முதல் ஆண்டு வகுப்புகள் 1949 ஆகஸ்ட் 1 அன்று தொடங்கின, அதே "மிஷன் ஹவுஸ்" என்ற பெயரில் ஒரு சிறிய கட்டிடத்தில் 41 மாணவர்கள் மற்றும் நான்கு ஆசிரியர்களுடன் மறுபடியும் தொடங்கியது. 1952 பிப்ரவரியில், அப்போதைய முதலமைச்சர் பிதன் சந்திர ராய் இக்கல்லூரிக்கு புதிய கட்டிடங்களை திறந்து வைத்தார். ஹூக்ளி மகளிர் கல்லூரியின் முதல் தலைமையாசிரியர் சிறீ காளிபதா மித்ரா ஆவார்.

  

1958 ஆம் ஆண்டில் மாணவிகளுக்கான விடுதிக் கட்டிடம் கட்டப்பட்டது. 1964 ஆம் ஆண்டில், கல்லூரி நூலகம் அதன் முறையான வடிவத்தையும் கட்டமைப்பையும் மாநில அரசின் உதவியுடன் பெற்றது.

துறைகள்
-------

### அறிவியல் பிரிவு

* வேதியியல்
* இயற்பியல்
* கணிதம்
* நுண்ணுயிரியல்

### கலைப் பிரிவு

* பெங்காலி
* ஆங்கிலம்
* சமஸ்கிருதம்
* வரலாறு.
* புவியியல்
* அரசியல் அறிவியல்
* தத்துவம்
* பொருளாதாரம்

நிறுவனத்தின் முதல்வர்கள்
------------------------

* சிறீ காளிபதா மித்ரா
* திருமதி. சாந்திசூதா கோஷ், முதல்வர் (1951-1970)
* திருமதி. சந்தியாசாஷி முகர்ஜி (1970-1980)
* திருமதி. அனிதா தே (1980-2000)
* டாக்டர் சுமிதா பாஜ்பாய் (2000 முதல்)

அங்கீகாரம்
----------

இந்த ஹூக்லி மகளிர் கல்லூரிக்கு தேசிய மதிப்பீடு மற்றும் அங்கீகார கவுன்சில் (என்ஏஏசி) பி + + தரத்தை வழங்கி அங்கீகரித்துள்ளது. மேலும் பல்கலைக்கழக மானியக் குழுவினாலும் அங்கீகரிக்கப்பட்டுள்ளது.

மேற்கோள்கள்
-----------

1. ↑  "Affiliated College of University of Burdwan". .
2. ↑  Colleges in WestBengal, University Grants Commission பரணிடப்பட்டது 2011-11-16 at the வந்தவழி இயந்திரம்
3. ↑  "Institutions Accredited / Re-accredited by NAAC with validity" இம் மூலத்தில் இருந்து 12 May 2012 அன்று. பரணிடப்பட்டது.. .
**கடங்கலத்தில் கருணாகரன் நாயர்** (*Kadangalathil Karunakaran Nayar*) இந்தியாவைச் சேர்ந்த ஓர் அரசியல்வாதியாவார். கடங்கலத்தில் கருணா கரண் நாயர், கே. கே. நாயர் என்ற பெயர்களாலும் இவர் அறியப்படுகிறார். 1907 ஆம் ஆண்டு செப்டம்பர் மாதம் 11 ஆம் தேதியன்று இவர் பிறந்தார். உத்தரப் பிரதேச மக்களவை உறுப்பினராகவும் இருந்தார். அயோத்தி ராமசென்மபூமி சர்ச்சையில் கே.கே. நாயர் முக்கிய பங்கு வகித்தார். 

கே.கே. நாயர் 1907 ஆம் ஆண்டில் திருவிதாங்கூர், ஆலப்புழா மாவட்டம், குட்டநாட்டில் உள்ள கண்டங்களத்தில் சங்கர பணிக்கர் மற்றும் பார்வதி அம்மாளின் ஆறு குழந்தைகளில் ஒருவராகப் பிறந்தார். சனாதன தர்ம வித்யாசாலா, ஆலப்புழா, எசுஎம்வி உயர்நிலைப் பள்ளி, திருவனந்தபுரம், பல்கலைக்கழகக் கல்லூரி (அப்போது மெட்ராசு பல்கலைக்கழகத்தின் கீழ்) பாரா சைனி கல்லூரி, அலிகார் (ஆக்ரா பல்கலைக்கழகம்) (1954-56) மற்றும் இலண்டன் பல்கலைக்கழகக் கல்லூரி (1928-30) ஆகியவற்றில் தனது ஆரம்பக் கல்வியை முடித்தார்.). தன்னுடைய 21 ஆவது வயதில் இந்தியக் குடிமைப் பணியில் தேர்ச்சி பெற்றார். 

படிப்பு முடிந்ததும் திருவனந்தபுரத்தைச் சேர்ந்த சரசம்மா என்பவரை திருமணம் செய்து கொண்டார். தம்பதியருக்கு சுதாகரன் என்ற ஒரு மகன் உள்ளார். ஐக்கிய மாகாணங்களுக்கு பணியேற்றபோது இவர்களுக்கு விவாகரத்து நிகழ்ந்தது. பின்னர் இவர் ஏப்ரல் 1946 ஆம் ஆண்டு ஏப்ரல் மாதத்தில் உத்தரப்பிரதேசத்தைச் சேர்ந்த சகுந்தலா நாயரை மறுமணம் செய்து கொண்டார். இத்தம்பதியருக்கும் மார்த்தாண்ட விக்ரமன் நாயர் என்ற குழந்தை உள்ளது. 

1930 ஆம் ஆண்டில் இவர் இந்திய குடிமைப் பணியில் சேர்ந்தார். உத்தரப் பிரதேசத்தில் கோண்டா (1946), பைசாபாத் (1 சூன் 1949 - 14 மார்ச்சு 1950) உட்பட பல்வேறு பதவிகளில் பணியாற்றினார். 1949 ஆம் ஆண்டு பாபர் மசூதிக்குள் ராம் லல்லா சிலை வைக்கப்பட்டபோது அயோத்தியின் கட்டுப்பாட்டில் இருந்த மாவட்ட ஆட்சியராக இருந்தார்   1952 ஆம் ஆண்டில் பணியில் இருந்து விருப்ப ஓய்வு பெற்றார். அலகாபாத் உயர்நீதிமன்றத்தில் வழக்கறிஞராக பணியாற்றினார்.  அதன் பிறகு இவர் பாரதிய சனசங்கத்தில் சேர்ந்தார். 1965-67 ஆம் ஆண்டுகள் வரை உத்தரப் பிரதேச சட்டமன்ற உறுப்பினராக இருந்தார். அவர் பாரதிய சனசங்கத்தின் வேட்பாளராக பக்ரைச்சு மக்களவைத் தொகுதியில் இருந்து 4 ஆவது மக்களவைக்கு தேர்ந்தெடுக்கப்பட்டார்.

மேலும் பார்க்கவும்
------------------

* க. கு. முகமது

மேற்கோள்கள்
-----------

1. ↑   *Indian Parliamentary Companion: Who's who of Members of Lok Sabha*. Lok Sabha Secretariat. 2003.
2. ↑  "City of 'New Delhi' was named on Dec 31, 1926". 2015-03-15.. பார்த்த நாள்: 2024-01-25.
3. ↑  "Nair ‘saab’, the Faizabad District Magistrate who defied Nehru’s directive in 1949 to remove Ram Lalla idol" (in en). 2024-01-21. .
4. ↑  Service, Express News (2024-01-22). "Ayodhya cherishes Malayali civil servant who defied Nehru’s order to remove Ram Lalla idol" (in en). .
5. ↑  Raghunath, Arjun. "Ex-Malayali bureaucrat widely remembered as Ayodhya Ram temple becomes reality" (in en). .
6. ↑  "Members Bioprofile". 1907-09-11. .
7. ↑  "Ram Mandir: From Nayar to Nripendra, a tale of two IAS officers in Ayodhya". 2024-01-21. .
**இலதா நாராயணன்** (*Lata Narayanan*)(பிறப்பு 1966) என்பவர் இந்திய-கனடா கணினி அறிவியலாளர் ஆவார். இவர் விநியோகிக்கப்பட்ட அல்காரிதம் சேணொலி தற்காலிக பிணையம் பிரிவில் ஆய்வு மேற்கொண்டு வருகிறார். இவர் மொண்ட்ரியால்,கான்கார்டிய பல்கலைக்கழகத்தில் கணினி அறிவியல் மற்றும் மென்பொருள் பொறியியல் துறையில் பேராசிரியர் ஆவார்.

இளமையும் கல்வியும்
------------------

நாராயணனின் பூர்வீகம் சென்னை ஆகும். இங்கு இவர் 1966-இல் பிறந்தார். இவர் புது தில்லியில் உள்ள உயர்நிலைப் பள்ளியில் கல்வி கற்றார். மேலும் 1987ஆம் ஆண்டு பிர்லா தொழில்நுட்பம் மற்றும் அறிவியல் கழகம், பிலானியில் இளநிலை தொழில்நுட்ப பட்டத்தினை கணினி அறிவியலில் பெற்றார்.

இதனைத் தொடர்ந்து கணினி அறிவியலில் முதுநிலை பட்டதாரி படிப்பிற்காக அமெரிக்காவில் உள்ள இரோசெச்டர் பல்கலைக்கழகத்திற்குச் சென்றார். 1989-இல் முதுநிலைப் பட்டம் பெற்று 1992-இல் முனைவர் பட்டம் பெற்றார். *மெஷ்-இணைக்கப்பட்ட செயலி வரிசை: தேர்வு, வரிசைப்படுத்துதல் மற்றும் ரூட்டிங்* எனும் இவரது முனைவர் பட்ட ஆய்வினை டேனி கிரிசான்க்கால் ஆய்வு நெறியாளராக வழிநடத்தினார்.

தொழில்
------

மனிடோபா பல்கலைக்கழகத்தில் முதுநிலை ஆராய்ச்சிக்குப் பிறகு, நாராயணன் 1993-இல் கான்கார்டியா பல்கலைக்கழகத்தில் ஆசிரியப் பணியில் சேர்ந்தார்.

2012-இல் துறைத் தலைவராகத் தனது தற்போதைய பொறுப்பை ஏற்கும் முன், இவர் கான்கார்டியா பல்கலைக்கழக பொறியியல் மற்றும் கணினி அறிவியல் புலத்தில் கல்வித் திட்டங்களுக்கான இணை புலத் தலைவராக இருந்தார்.

மேற்கோள்கள்
-----------

1. Narayanan, Lata (1992), *Selection, Sorting, and Routing on Mesh-Connected Processor Arrays*, University of Rochester, hdl:1802/815
2. "Lata Narayanan", *Faculty*, Concordia University, retrieved 2023-02-20
3. *Tribute to Lata Narayanan*, Concordia University Faculty of Engineering and Computer Science, June 4, 2012, retrieved 2023-02-20
4. "Lata Narayanan", *IEEE Xplore*, IEEE, retrieved 2023-02-20
எப்.எம்.எஸ் மார்ட் பல்பொருள் அங்காடி, பரம்பில்பீடிகா
**பெருவள்ளூர்** என்பது இந்தியாவின் கேரள மாநிலத்தின், மலப்புரம் மாவட்டத்தின் திருரங்கடி வட்டத்தில் உள்ள ஒரு ஊராகும்.  பெருவள்ளூரில் ஏராளமான விவசாய நிலங்களும், தூய நீர் சுமார் 35 குளங்கள் உள்ளன. 

கோழிகோடு பன்னாட்டு வானூர்தி நிலையம் பெருவள்ளூர் அருகே உள்ளது. இதன் அருகில் கொண்டோட்டி, செம்மாட், செளரி ஆகிய நகரங்கள் உள்ளன. பரம்பில் பீடிகா மற்றும் கடப்பாடி ஆகியவை பல மாடி கட்டிடங்கள் மற்றும் வணிக வளாகங்களுடன் வளர்ந்து வரும் சந்தை மையங்களாக உள்ளன. இங்ங்குள்ள பல கிராமவாசிகள் வளைகுடாவில் குடியேறியவர்களாக உள்ளனர். பெருவள்ளூர் ஊராட்சி என்பது ஒரு மக்கள் தொகை கணக்கெடுப்பு நகரமாகும், மேலும் இது சிறப்பு நிலை ஊராட்சியாக வகைப்படுத்தப்பட்டுள்ளது. பெருவள்ளூர் ஊராட்சி அக்டோபர் 2000ல் உருவாக்கப்பட்டது. ஐ.யு.எம்.எல். ஊராட்சிகளின் முக்கிய அரசியல் கட்சியாகும்.

மக்கள்தொகையியல்
---------------

2001 இந்திய மக்கள் கணக்கெடுப்பின் படி, பெருவள்ளுரின் மொத்த மக்கள் தொகை 30,624 ஆகும். இதில் ஆண்களின் எண்ணிக்கை 15,005 என்றும், பெண்களின் எண்ணிக்கை 15,619 என்றும் உள்ளது.

பள்ளிகள்
--------

* நஜாத் இஸ்லாமிய பள்ளி உங்குகல்
* அரசு சர்வதேச உயர்நிலைப் பள்ளி பெருவள்ளூர்
* ஜி.எல்.பி. பள்ளி பெருவள்ளூர் நடுக்கரை
* அல்ஃபாலா இஸ்லாமிய ஆங்கில வழி பள்ளி
* ஜி.எல்.பி. பள்ளி பரம்பில்பீடிகா
* ஐ.எம்.யு.பி பள்ளி பரச்செனபுரயா
* நவபத் மத்திய பள்ளி வாழகண்டி
* ஃபுல்பிரைட் முன் மழலையர் பள்ளி
* அக்முப் பள்ளி சத்திரத்தோடி
* ஏ.எம்.எல்.பி பள்ளி வட்டப்பரம்
* அரசு எல்பி பள்ளி ஒலக்கரா
* டியோ அப் பள்ளி வாழக்கண்டி

பிஎம்எஸ்ஏ எல்பி பள்ளி வாழக்கண்டி'

தொழில்கள்
---------

* பிஸ்மி அவில் உணவு உற்பத்தியகம்
* சன் உணவுகள்
* பெரிஞ்சீரி எண்ணெய் ஆலைகள்
* பெருவள்ளூர் மர தொழிற்சாலைகள்
* மெஸ்ஸா உணவு பொருட்கள்
* ஸ்கை லார்க் மாடுலர் மரச்சாமான்கள்
* ஆல்ஃபா இனிப்பு
* ஏ.எம் மரம் அறுக்கும் ஆலை
* அரக்கல் மரத் தொழில்கள்
* பேமஸ் உணவுப் பொருட்கள்

பல்பொருள் அங்காடிகள்
--------------------

* எப்.எம்.எஸ் மார்ட் பல்பொருள் அங்காடி
* எம்.கே ஸ்டோர்ஸ்

போக்குவரத்து
------------

பெருவள்ளூர் கிராமம் மேற்கில் உள்ள ஃபெரோக் நகரம் மற்றும் கிழக்கில் உள்ள நிலம்பூர் நகரம் வழியாக இந்தியாவின் பிற பகுதிகளுடன் இணைகபட்டுள்ளது. தேசிய நெடுஞ்சாலை எண்.66 புலிக்கல் வழியாக செல்கிறது. இதன் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி ஊட்டி, மைசூர் மற்றும் பெங்களூரு நெடுஞ்சாலைகள்.12,29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோட்ணில் உள்ளது. அருகிலுள்ள பெரிய தொடருந்து நிலையம் ஃபெரோக்கில் உள்ளது.

மருத்துவமனைகள்
--------------

* சி.எச்.சி பரம்பில் பீடிகா
* பூக்கோயா தங்கல் டயாலிசிஸ் மையம் - கடப்பாடி
* ஸ்மைல் லவுஞ்ச் பல் மருத்துவமனை-பரம்பில் பீடிகா
* அரக்கல் ஹாஜிஸ் ஆயுர்வேதா - பரம்பில் பீடிகா
* பல்ஸ் ஹோமியோபதி சுகாதார பராமரிப்பு - பரம்பில் பீடிகா
* ஏ.ஆர். மருத்துவமனை பரம்பில்பீடிகா
* ஏ.ஆர். பாலி கிளினிக் கடப்பாடி
* சூர்யா பல்நோக்கு பல் மருத்துவமனை கடப்பாடி

மேற்கோள்கள்
-----------

1. 1 2  "Census of India : Villages with population 5000 & above". Registrar General & Census Commissioner, India.. பார்த்த நாள்: 2008-12-10.
2. ↑  Peruvallur history
3. ↑  official websiteபரணிடப்பட்டது 2013-12-31 at the வந்தவழி இயந்திரம்
4. 1 2  school list
5. ↑  official website
**பட்டுக்கோட்டை விஸ்வநாத சுவாமி கோயில்** தமிழ்நாட்டில் தஞ்சாவூர் மாவட்டம், பட்டுக்கோட்டை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் விஸ்வநாத சுவாமி, விசாலாட்சி சன்னதிகளும், விநாயகர், சுப்ரமணியர், துர்க்கை, நவக்கிரகங்கள் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் ஆறு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது..

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. புரட்டாசி மாதம் நவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
**எசுமத் தௌலத்சாகி** ( *Esmat Dowlatshahi* ) ( 1905 - 25 ஜூலை 1995) ஈரானிய அரச குடும்பத்தைச் சேர்ந்தவர். மேலும், ஈரான் நாட்டை 15 டிசம்பர் 1925 முதல் 16 டிசம்பர் 1941 முடிய ஆண்ட பகலவி வம்சத்தின் முதல் மன்னர் ரேசா ஷாவின் நான்காவது மற்றும் கடைசி மனைவியாவர்.

ஆரம்ப கால வாழ்க்கை
------------------

எசுமத் தௌலத்சாகி 1905 இல் பிறந்தார் இவர் குவாஜர் வம்சமத்தைச் சேர்ந்தவர்.   இவரது தந்தை குலாம் அலி மிர்சா "மோஜலால் தௌலே" தௌலத்சாகி (1878-1934).  இவரது தாயார் முபதாட்ஜ்-ஓட்-தௌலே.  இரண்டாம் அசரப் சுல்தான் என்ற ஒரு சகோதரி உட்பட இவருக்கு இரண்டு சகோதரர்கள் இருந்தனர்.  ஈரான் நாடாளுமன்ற உறுப்பினரும் ஈரானிய தூதருமான மெக்ராங்கிசு தௌலத்சாகி இவரது உறவினராவார்.

திருமணம்
--------

 தனது இளமையில் எசுமத் தௌலத்சாகி
எசுமத் தௌலத்சாகியும் மற்றும் ரேசா ஷாவும் 1923 இல் திருமணம் செய்து கொண்டனர்.   இவர் அவருடைய நான்காவது, கடைசி மற்றும் விருப்பமான மனைவிய்டுமாவார்.   இவர்கள் திருமணம் செய்தபோது ரேசா ஷா போர் அமைச்சராக இருந்தார்.  தம்பதியருக்கு இந்த திருமணத்தின் மூலம் அப்துல் ரெசா, அகமத் ரேசா, மகமூத் ரெசா, பதேமே மற்றும் அமீத் ரெசா பகலவி என ஐந்து குழந்தைகள் பிறந்தனர்.  இவரது கணவர் 1925 இல் ஈரானின் ஷா ஆனார். இருப்பினும், இவரது கணவரின் இரண்டாவது மனைவியான தாட்ஜ் உல்-மொலுக்கிற்கு ராணி என பட்டம் வழங்கப்பட்டது.  இதனால் எசுமத் தௌலத்சாகி மிகுந்த பொறாமை கொண்டதாக தனது நினைவுக் குறிப்புகளில் வெளிப்படுத்தியுள்ளார். 

ரேசா ஷா தனது ஆட்சியில் ஈரானை மேற்கத்திய பாணியில் சமூக, பொருளாதார, கல்வி மற்றும் அரசியலில் முன்னேற்ற வழியில் அழைத்துச் சென்றார். இவர் நவீன ஈரானை நிறுவுவதில் நாட்டம் கொண்டவர். எசுமத் தௌலத்சாகி மற்றும் ரேசா ஷா ஆகியோர் தங்கள் குழந்தைகளுடன் தெகுரானில் உள்ள மார்பிள் அரண்மனையில் வசித்து வந்தனர்.  1941 இல் ஈரானின் ஆங்கிலேய-சோவியத் படையெடுப்பிற்குப் பிறகு ரேசா ஷா பதவி விலக வேண்டியிருந்தது. ஷா செப்டம்பர் 1941 இல் மொரிசியசுக்கு நாடுகடத்தப்பட்டபோது இவரும் தனது கணவருடன் சென்றார். ஆனால் சில மாதங்களுக்குப் பிறகு இவர்கள் ஈரானுக்குத் திரும்பினர்.  ஆட்சிக் கவிழ்ப்புக்கு இரண்டு ஆண்டுகளுக்குப் பிறகு, ஈரானின் தேசிய சட்டமன்றத்தின் ஆதரவுடன், ஈரானின் பிரதம மந்திரியாக ரேசா நியமிக்கப்பட்டார்.

பிந்தைய வாழ்க்கை மற்றும் இறப்பு
-------------------------------

 பெகேசு-இ சக்ராவில் உள்ள எசுமத் தௌலத்சாகியின் கல்லறை (இடமிருந்து 2வது).
1979 இல் நடந்த ஈரானியப் புரட்சிக்குப் பிறகும் தௌலத்சாகி ஈரானில் தங்கியிருந்தார்.  இவர் 1980 இல் தென்னாப்பிரிக்காவின் ஜோகானஸ்பேர்க்கில் உள்ள ரெசா ஷா பக்லவி அருங்காட்சியகத்தை பார்வையிட்டார்  25 ஜூலை 1995 இல் இறந்தார்.  பின்னர் இவரது உடல் தெகுரானில் உள்ள பெகேசு-இ சக்ரா கல்லறையில் அடக்கம் செய்யப்பட்டது.

மேற்கோள்கள்
-----------

வெளி இணைப்புகள்
---------------


1. 1 2 3 4 5  .
2. ↑  Eileen Pollack (Fall 2004). "The Jewish Shah". *Fourth Genre: Explorations in Nonfiction* **6** (2): 53. doi:10.1353/fge.2004.0041.
3. 1 2  .
4. ↑   *Iran and the Rise of the Reza Shah: From Qajar Collapse to Pahlavi Power*. London. .
5. 1 2   *Equal Rights Is Our Minimum Demand: The Women's Rights Movement in Iran 2005*. Minneapolis, MN. .
6. ↑  "Iranian Princess Fatemeh Pahlavi". *The Beaver County Times* (London). 2 June 1987. .
7. 1 2   *Sexual Politics in Modern Iran*. Cambridge. .
8. 1 2  Mehdi Jangravi. "Reza Shah's Wives". Institute for Iranian Studies. .
9. ↑  "South Africa Museum". .
10. ↑  "Reza Shah Pahlavi". Iran Chamber Society. .
11. ↑  "Behesht-e Zahra Cemetery". .
ஒரே மலேசியா உடன் குழப்பிக் கொள்ளாதீர்கள்.

**ஒரே மலேசியா மேம்பாட்டு நிறுவனம்** (**1MDB**) என்பது மேம்பாட்டு வியூகம் வகுக்கும் நிறுவனமும்,  மலேசிய அரசு அமைப்புமாகும்.  நாட்டின் நீண்ட கால பொருளாதார வளர்ச்சிக்கான வியூகத்தை உருவாக்குவதற்காகவும், உலகளாவிய பங்குதாரர்களை பெறவும்,  அன்னிய நேரடி முதலீட்டைநாட்டிற்கு கொண்டுவருவதும் முக்கிய நோக்கமாக கொண்டுள்ளது. இந்நிறுவனம் தற்போது நாட்டின் முக்கிய திட்டங்களான துன் ரசாக் எக்சேஞ்ச் மற்றும் அதன் துணை நிறுவனமான பந்தார் மலேசிய மற்றும் மூன்று மின் உற்பத்தி நிறுவனங்களை வாங்கியுள்ளது. 

2015ல், இந்நிறுவனம் தொடர்பான செய்திகள் உள்நாடு மற்றும் வெளிநாட்டு பத்திரிக்கைகளில் வெளிவரத்துவங்கின. குறிப்பாக அமெரிக்க வால் ஸ்டிரீட் பத்திரிக்கையில் பிரதமர் நஜீப் ரசாகின் சொந்த வங்கி கணக்கிலும் அவரது நெருங்கியவர்களின் கணக்குகளில் இந்நிறுவனத்தின் பணம் சென்றதாக குற்றம் சாட்டப்பட்டுள்ளது.

நிறும ஆளுகை
-----------

1MDB மூன்றடுக்கு சரிபார்த்தல் மற்றும் சமநிலைக்குழு அமைப்பை கொண்டுள்ளது அதில்  அறிவுரைக்குழு, இயக்குனர் குழுமம்  மற்றும் மூத்த மேலாண்மைக் குழு ஆகியோரை உள்ளடக்கியுள்ளது. அறிவுரைக்குழுவின் தலைவராக மலேசியப் பிரதமர்  நஜீப் ரசாக் இருக்கிறார்.

மேற்கோள்கள்
-----------

1. ↑  "About Us What we do".. .
2. ↑  "Building a brighter Malaysia".. . பார்த்த நாள்: 2015-07-19.
3. ↑  "We will forge strategic global partnership to spur FDI".. 14 December 2009. .

மேலும் காண்க
------------

| * பா
* உ
* தொ
 மலேசிய நிறுவனங்கள் |
| --- |
| அரசு நிறுவனங்கள் | 
* மலேசிய நடுவண் வங்கி \* மலாயா தொடருந்து நிறுவனம் \* கேடிஎம் இண்டர்சிட்டி \* மலேசிய இரப்பர் ஆராய்ச்சி நிறுவனம் \* பெர்னாமா \* ஒரே மலேசியா மேம்பாட்டு நிறுவனம் \* மலேசிய வானொலி தொலைக்காட்சி \* மின்னல் எப்.எம் \* மலேசியாவின் மனித உரிமை ஆணையம் \* மலேசிய பொதுச் சேவை \* மலேசிய பொதுப்பணித் துறை \* பிரசரானா மலேசியா \* எம்ஆர்டி நிறுவனம்

 |
| தனியார் நிறுவனங்கள் | 
* மலாயா வங்கி நிறுவனம் \* ஆர்எச்பி வங்கி \* சிஐஎம்பி வங்கி \* பெட்ரோனாஸ் \* ஏரோபாடு \* மலேசிய வானூர்தி நிலையங்கள் நிறுவனம் \* ரேபிட் ரெயில்

 |
| தமிழ் ஊடகங்கள்(தொலைக்காட்சி) | 
* அஸ்ட்ரோ வானவில் \* அஸ்ட்ரோ விண்மீன் \* அஸ்ட்ரோ வெள்ளித்திரை \* வண்ணத்திரை \*

 |
**உப்புக்கொத்திகள்** (*Plover*) என்பது உலகின் பலப்பகுதிகளில் காணப்படும் கரையோர நீர்ப் பறவைகளாகும். இவை *சாராத்ரினே* துணைக்குடும்பத்தினைச் சேர்ந்தவை.

விளக்கம்
--------

துணைக் குடும்பத்தில் சுமார் 66 சிற்றினங்கள் உள்ளன. இவற்றில் பெரும்பாலானவை "உப்புக்கொத்தி" என்று அழைக்கப்படுகின்றன. இதனுடன் நெருங்கிய தொடர்புடைய ஆட்காட்டி பறவைத் துணைக் குடும்பம், வனெல்லினே, சுமார் 20 சிற்றினங்களைக் கொண்டுள்ளது.

இவை சகாரா மற்றும் துருவப் பகுதிகளைத் தவிர, உலகம் முழுவதும் காணப்படுகின்றன. மேலும் இவை ஒப்பீட்டளவில் குறுகிய அலகுகளின் அடிப்படையில் வகைப்படுத்தப்படுகின்றன. உள்ளான்களைப் போல நீளமான அலகுகளால் உணர்ந்து வேட்டையாடாமல் பார்வையால் இரையினை வேட்டையாடுகின்றன. முக்கியமாக பூச்சிகள், புழுக்கள் அல்லது பிற முதுகெலும்பில்லாத உயிரினங்கள் இதன் இரைகளாகும்.

பட்டாணி உப்புக்கொத்தி
---------------------

பட்டாணி உப்புக்கொத்தி
பரவலாக தமிழ்நாட்டில் காணப்படும் உப்புக்கொத்தி வகை இது. சின்ன கோழி அளவில் இருக்கும். மஞ்சள் நிற கால்கள் + வெளிறிய பழுப்ப முதுகுப் பகுதி வெள்ளை அடிவயிற்றைக் கொண்டிருக்கும். கழுத்தில் கருப்பு – காலர் போன்ற அமைப்பு காணப்படும். மிக முக்கியமாக, கண்ணைச் சுற்றியிருக்கும் மஞ்சள் நிற வளையம் - இதன் தனித்துவமான அடையாளம்.

மணல் நிற உப்புக்கொத்தி
----------------------

இது வலசை போகும் வகையைச் சார்ந்த உப்புக்கொத்தி. கடல் ஓரங்களில் பார்த்திருக்கலாம். தமிழ்நாட்டில் கோடியக்கரை, புலிகாட் பகுதிகளில் அதிகளவில் இப்பறவை வலசை காலங்களில் காணமுடியும். பாசி படர்ந்த அடர் சாம்பல் நிறக் கால்கள். வெள்ளை நிற அடிவயிற்றைக் கொண்டது. 

மணல் நிற உப்புக்கொத்தி

மேற்கோள்கள்
-----------

1. ↑  Coomber, Richard (1991). "Charadriiformes: Plovers". *Birds of the World*. Godalming, Surrey: Colour Library Books. பக். 97–100. பன்னாட்டுத் தரப்புத்தக எண்:978-0862838065. .
2. ↑  Sangster, G.; Knox, A. G.; Helbig, A. J.; Parkin, D. T. (2002). "Taxonomic recommendations for European birds". *Ibis* **144** (1): 153–159. doi:10.1046/j.0019-1019.2001.00026.x.
**பாப்பாநாடு சமீன்** என்பது தமிழ்நாட்டின், பழைய தஞ்சாவூர் மாவட்டத்தில் இருந்த ஒரு சமீன் ஆகும்.

அமைவிடம்
--------

பாப்பாநாடு சமீனானது தஞ்சாவூர் பட்டுக்கோட்டை சாலையில், பட்டுக்கோட்டைக்கு முன்னதாக 12 கிலோமீட்டர் தொலைவில் பாப்பாநாடு என்ற ஊரைத் தலைமை இடமாகக் கொண்ட சமீன் ஆகும். இது விஜய தேவர் மற்றும் பணிபூண்டார் என்ற பட்டம் பூண்ட கள்ளர் குலத்தினரால் ஆளப்பட்ட ஒரு சமீன். பாப்பாநாடுக்கு கிழக்கே இரண்டு கிலோமீட்டர் தொலைவில் உள்ள வெள்ளுவாடி என்ற ஊரில் இவர்களின் அரண்மணை இருந்தது. இவர்கள் இங்கிருந்து ஆண்டதால் இவர்கள் *வளுவாடியார்*, *வழுவாடியார்* என அழைக்கப்பட்டனர். இதன் சமீந்தாராக கி.பி. 1736இல் இருந்த ராஜஸ்ரீ ராமலிங்கம் விசயாத்தேவர் என்பவர் காசியின் அன்னதானக்கட்டளைக்கு திருமாஞ்சோலை என்னும் ஒரு ஊரை கொடையாக அளித்து அதை செப்பேட்டில் பதித்துள்ளார். 1879 ஆண்டுவாக்கில் பாப்பாநாடு சமீனானது 36 கிராமங்களோடு 23412 ஏக்கர் பரப்பளவோடு இருந்தது.

11.05.1757 ஆம் ஆண்டு செப்பேட்டில், நல்லவன் விஜயதேவர் அவர்கள் குமாரன் ராமலிங்க விஜயத்தேவர் அவர்கள் பாப்பாநாட்டவர்களுக்கு காணியாக இருக்கிற மன்னார்குடி ஜெயங்கொண்டநாதர் கோயிலுக்கு அர்த்தசாம பூசைக்கு 46 பொன் இராசகோபால சக்கரத்தை வழங்கியிருக்கிறார். இன்றும் அந்த கோயில் பாப்பாநாடு ஜமீன் சிற்பம் வாழிப்பாட்டில் இருந்துவருகிறது.

மேற்கோள்கள்
-----------

1. ↑  கே.என். சிவராமன் (அக்டோபர் 2018). "ஜமீன்களின் கதை, பாப்பாநாடு ஜமீன்". *தினகரன், வசந்தம் இணைப்பு*.
2. ↑  ந. மு. வேங்கடசாமி நாட்டார் (2006). *கள்ளர் சரித்திரம்*. சென்னை: எனி இந்தியன் பதிப்பகம். பக். 79.
3. ↑   *திருவாரூர் மாவட்ட கல்வெட்டுகள்*. 2000. பக். 81. .
**தெற்கு கொல்கத்தா பெண்கள் கல்லூரி** என்பது இந்தியாவின் கொல்கத்தாவிலுள்ள ஒரு இளங்கலை மகளிர் கல்லூரியாகும். இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது.

பெல்தலா பெண்கள் கல்விச் சங்கத்தின் முன்முயற்சியின் பேரில் இந்த தெற்கு கொல்கத்தா பெண்கள் கல்லூரியானது ஜூலை 1932 இல் நிறுவப்பட்டது. மேற்கு வங்க அரசின் தாராள மனப்பான்மை மற்றும் ஆசிரியர் மற்றும் ஆசிரியர் அல்லாத பணியாளர்களின் தனிப்பட்ட பங்களிப்பு மற்றும் கடின உழைப்பு காரணமாக, கல்லூரி இயங்கிவரும் தற்போதைய வளாகத்தை 1987 ஆம் ஆண்டில் கையகப்படுத்தியுள்ளனர்.

வழங்கப்படும் படிப்புகள்
-----------------------

இக்கல்லூரியில் வங்காளம், கல்வி, ஆங்கிலம், வரலாறு, பத்திரிகை மற்றும் வெகுஜன தொடர்பு, தத்துவம், அரசியல் அறிவியல், சமஸ்கிருதம் மற்றும் சமூகவியல் ஆகியவற்றில் இளங்கலை(கவுரவம்) படிப்புகளையும், இளம் அறிவியல் பட்டப்படிப்புகளையும் (புவியியல், பொருளாதாரம், தாவரவியல், உயிரியல், உயிரியல் மற்றும் உயிரியல் பாடங்களில்) பயிற்றுவிக்கப்படுகிறது.

வசதிகள்
-------

இக்கல்லூரியில் மாணவிகளுக்கு கீழ்க்கண்ட வசதிகள் வழங்கப்பட்டுவருகிறது. 

* அனைத்து பாடங்களுக்கும் புத்தகங்கள் கொண்ட மத்திய நூலகம் உள்ளது.
* குறைந்த விலையில் ஆரோக்கியமான உணவை வழங்கும் கல்லூரிக்கு சொந்தமான உணவகம்.
* ஒவ்வொரு பருவத்திற்கும் சுமார் 50 மாணவர்கள் தங்கக்கூடிய சொந்த விடுதி வசதி
* கல்லூரி மாணவர்களுக்காக அதன் சொந்த உடற்பயிற்சிக் கூடத்தைக் கொண்டுள்ளது.
* புவியியல், இதழியல், வேதியியல், தாவரவியல், விலங்கியல் மற்றும் உளவியல் ஆகியவற்றைப் படிக்கும் மாணவர்களுக்கான பெரிய ஆய்வகங்கள்

வரலாறு
------

1956 ஆம் ஆண்டில், தெற்கு கொல்கத்தா பெண்கள் கல்லூரியானது ஒரு சுயாதீன கல்வி நிறுவனமாக மாற்றப்பட்டு, கொல்கத்தா பல்கலைக்கழகத்தால் இணைக்கப்பட்டது. அதிலிருந்து, இக்கல்லூரி வளர்ந்து விரிவடைந்து, கலை, அறிவியல் மற்றும் வர்த்தகம் போன்ற பல்வேறு துறைகளில் இளங்கலை மற்றும் முதுகலை படிப்புகளை வழங்கிவருகிறது.

பல ஆண்டுகளாக, இக்கல்லூரி அப்பகுதி கல்வி நிறுவனங்களில் கல்வியில் சிறந்து விளங்கியதற்காக நற்பெயரைப் பெற்றுள்ளது. பல்வேறு துறைகளில் குறிப்பிடத்தக்க பங்களிப்புகளை வழங்கிய பல முன்னாள் மாணவர்களை உருவாக்கியுள்ளது. இப்பகுதியில் பெண்களின் கல்வி மற்றும் அதிகாரமளிப்பை கல்வி மூலம் மேம்படுத்துவதிலும் இப்பகுதியில் பல சமூக மற்றும் கலாச்சார முயற்சிகளில் முன்னணியில் உள்ளது.

மேலும் காண்க
------------

* கல்கத்தா பல்கலைக்கழகத்துடன் இணைக்கப்பட்ட கல்லூரிகளின் பட்டியல்
* இந்தியாவில் கல்வி
* மேற்கு வங்காளத்தில் கல்வி

மேற்கோள்கள்
-----------

1. ↑  "Affiliated College of University of Calcutta" இம் மூலத்தில் இருந்து 2012-02-18 அன்று. பரணிடப்பட்டது.. .
**அகுரி** என்பது இந்தியாவின் பார்சி மக்களால் செய்யப்படும் காரமான வதக்கப்பட்ட முட்டை உணவு ஆகும்.    அகுரியில் முட்டை பாதி வெந்தநிலை வரை சமைக்கப்படுகிறது; முழுவதுமாக சமைக்கப்படுவதில்லை. முதன்மைச் சுவைக்காக வதக்கிய வெங்காயமும் அத்துடன் இஞ்சி, கொத்தமல்லி, நறுக்கிய மிளகாய் மற்றும் கருப்பு மிளகு போன்ற மசாலாக்களும் பயன்படுத்தப்படுகின்றன.  அகுரி பாரம்பரியமாக *பாவ்* ரொட்டி அல்லது *இரட்டை ரொட்டியுடன்* உண்ணப்படுகிறது.

அகுரியின் அதிக பிரபலமில்லாத வகை *பருச்சி அகுரி* ஆகும், இதில் மற்ற மசாலாப் பொருட்களுடன் கூடுதலாக முந்திரி, பாதாம் கொட்டைகள் மற்றும் உலர் திராட்சை போன்ற உலர் பழங்களும் பயன்படுத்தப்படுகின்றன. இந்த உணவு குஜராத்தில் உள்ள பருச் நகரத்திலிருந்து தோன்றியதாகக் கூறப்படுகிறது, எனவே இந்தப் பெயரைப் பெற்றது.

முட்டை புர்ஜி என்பது இந்திய துணைக்கண்டத்தின் பல பகுதிகளில் சாப்பிடப்படும் இதே போன்றதொரு முட்டை உணவாகும். இந்திய வதக்கிய முட்டை வகை உணவுகளை நன்கு அறிந்தவர்கள், முட்டை புர்ஜியும் அகுரியும் கிட்டத்தட்ட ஒரே மாதிரி தெரிபவை ஆனால் சுவையில் வேறுபட்டவை என்று தெரிவிக்கின்றனர்.

உசாத்துணைகள்
------------

1. ↑  "Akuri (Spiced Scrambled Eggs)". .
2. 1 2   *Some like it hot: spicy favorites from the world's hot zones*. .
3. ↑  "A Caspian experience Chef's Corner". .
**2011 திக்குவல்லை கலவரம்** என்பது ஆகத்து 31 2011ல் முஸ்லிம்களின் நோன்புப் பெருநாள் தினத்தன்று இலங்கையில் தென்மாகாணத்தில், மாத்தறை மாவட்டத்தில் அமைந்துள்ள திக்குவல்லை எனும் இடத்தில் முஸ்லிம் மக்களுக்கும் சிங்கள மக்களுக்குமிடையில் ஏற்பட்ட கலவரத்தைக் குறிக்கும். இக்கலவரம் சில தினங்களுக்கு நீடித்தது.

காரணம்
------

நோன்புப் பெருநாள் தினத்தன்று மாலை திக்குவல்லையில் முஸ்லிம் இளைஞர்களால் துடுப்பாட்ட போட்டியொன்று ஏற்பாடு செய்யப்பட்டிருந்தது. அதன்போது மதுபோதையில் இருந்த ஒரு குழுவினருக்கும் முஸ்லிம் இளைஞர்களுக்குமிடையில் ஏற்பட்ட மோதலே கலவரமாக வெடித்தது. துடுப்பாட்ட போட்டியைப் பார்வையிட்டு கொண்டிருந்த பொது மக்கள் மத்தியில் மதுபோதையில் நுழைந்த குழுவினர் ஒரு முஸ்லிம் இளைஞரை பிடித்திழுத்து கடுமையாக தாக்கினர். அவர் வைத்தியசாலையில் அனுமதிக்கப்பட்டார். செப்டம்பர் 1ம் திகதி மதுபோதையில் கலகம் விளைவித்ததற்காக 05 பேர் காவல்துறையால் கைது செய்யப்பட்டு. செப்டம்பர் 2 திகதி பிணையில் விடுவிக்கப்பட்டனர். இதையடுத்து இச்சம்பவம் ஒரு கலவரமாக மாறத் தொடங்கியது.

சேதங்கள்
--------

முஸ்லிம்களின் வீடுகள், வர்த்தக நிலையங்கள், பள்ளிவாசல்கள் உட்பட சுமார் 20க்கும் அதிகமான கட்டிடங்கள் சேதமாக்கப்பட்டன. முஸ்லிம்களின் சில வாகனங்களும் சேதப்படுத்தப்பட்டதுடன் 10க்கும் அதிகமானோர் காயமடைந்தனர்.

சந்தேக நபர்கள் கைது
-------------------

இக்கலவரத்துடன் தொடர்புடைய 16 சிங்கள இளைஞர்களையும், 14 முஸ்லிம்கள் இளைஞர்களையும் காவல்துறையினர் இனங்கண்டிருப்பதாக தெரிவித்தனர். இதையடுத்து செப்டம்பர் 5 ம் திகதி மாத்தறை மாவட்டத்தில் கலவரம் தொடர்பாக 28 முறைப்பாடுகளுக்காகவும் நான்கு வழக்குகள் விசாரணைக்கு எடுத்துக் கொள்ளப்பட்டன. பாதிக்கப்பட்டவர்களால் சந்தேக நபர்களுக்கு மன்னிப்பளிக்கப்பட்டு சந்தேக நபர்கள் அனைவரும் கடுமையாக எச்சரிக்கப்பட்டு விடுதலை செய்யப்பட்டுள்ளனர்.

சமாதான முயற்சி
--------------

இச்சம்பவத்தினால் சீர்குலைந்துள்ள சிங்கள முஸ்லிம் சமூகத்தரின் உறவினை பலப்படுத்தும் நடவடிக்கைகள் முன்னெடுக்கப்படுகின்றன. செப்டம்பர் 4ம் திகதி அமைச்சர் டளஸ் அலகபெரும தலைமையில் சமாதானக்குழு சமாதானக் கூட்டமொன்று திக்குவலை பிரதேச செயலாளர் பிரிவில் நடைபெற்றது.

மக்கள் கருத்து
--------------

நோன்புப்பெருநாள் தினத்தன்று நடைபெற்ற துடுப்பாட்டப் போட்டியின்போது முஸ்லிம் இளைஞர்களாலேயே சிங்கள இளைஞர்களுக்கு மதுபானம் வழங்கப்பட்டதாக கூறப்பட்டிருந்தது. இச்சந்தர்ப்பத்தில் போதையுற்ற இளைஞர்களே பார்வையாளர் மத்தியில் தாக்குதலை நடத்தியிருக்கின்றார்கள்.